བོད་ནས་འབྲེལ་ཡོད་བོད་མི་ཞིག་གིས་བརྗོད་དོན།བཙོན་ཁང་ནང་བཙོན་པ་ཚོས་ཉིན་ལྟར་བརྙན་འཕྲིན་བརྒྱུད་རྒྱ་ནག་གི་དྲིལ་བསྒྲགས་གསར་འགྱུར་ལས་རིམ་ལ་བལྟ་བའི་དུས་ཚོད་གཏན་འཁེལ་ཡོད་ཀྱང་།ཉིན་དེར་བཀྲ་བྷེ་ལགས་ཀྱིས་དུས་ཚོད་མ་ཟིན་གོང་ཚོགས་ཁང་ནང་བརྙན་འཕྲིན་བལྟས་ནས་བསྡད་སྐབས།བཙོན་སྲུང་བས་གསར་འགྱུར་བལྟ་བའི་དུས་ཚོད་ཡིན་པས་བརྙན་འཕྲིན་བལྟ་མི་ཆོག་ཚུལ་བཤད་འདུགབཀྲ་བྷེ་ལགས་ཀྱིས་གསར་འགྱུར་བལྟ་བར་ད་དུང་དུས་ཚོད་ཟིན་མེད་པས་ཅུང་ཙམ་བརྙན་འཕྲིན་ལ་བལྟ་བར་འཇུག་རོགས་བརྗོད་པར་བཙོན་སྲུང་བ་ཚོས་བདེ་ཐང་མེད་པའི་བཀྲ་བྷེ་ལགས་ཕུད་རྒྱག་བཏང་འདུགདེ་ནས་བཙོན་གྲོགས་དཀོན་མཆོག་བློ་གྲོས་ལགས་ཀྱིས་སེམས་ཀྱིས་མ་བཟོད་པར་བར་འདུམ་བྱས་སྐབས་བཙོན་སྲུང་བས་ཉེན་རྟོག་དམག་མི་སྐད་བཏང་ནས་ཁོ་གཉིས་བཙོན་ཁང་གི་ཟུར་བཀག་ཁང་ཆུང་ནང་གཅིག་པོར་རྐང་ལྕགས་དང་ལག་ལྕགས་རྒྱབ་ནས་ཟླ་ངོ་གསུམ་རིང་གི་ཉེས་ཆད་འཕར་མ་བཏང་འདུག